Vannføringen minsker etter hvert som elva renner østover, som et resultat av sterk fordamping og bortledning av vann til irrigasjon og vannforsyning. Fra oktober til og med april har Tarim sin laveste vannføring. Perioden med høy vannføring om våren og sommeren begynner i mai og fortsetter ut september etter som snøen smelter i fjellene i Tian Shan og Kunlun Shan.